stanford-oval/wikipedia huggingface dataset:
จตุคามรามเทพ
ความหมายและความเชื่อ

ชาวนครศรีธรรมราช มีคติความเชื่อที่ว่า องค์จตุคาม คือ พระเสื้อเมือง จตุ หมายถึง สี่ คาม (คาม-มะ) เขตคาม หมายถึง อาณาเขตหรือบ้าน เมื่อรวมกันนัยความหมายที่มากกว่าความเป็นทิศทั้ง 4 ของบ้าน หรืออาณาเขต คือทิศทั้งสี่ ซึ่งหมายถึงทิศที่มีท้าวจตุโลกบาลทั้งสี่ดูแลอยู่ ความหมายของจตุคามจึงเป็น ตำแหน่งของผู้เป็นใหญ่ทั้งสี่ทิศ มีท้าวจตุมหาราช ปกป้องคุ้มครองดูแล พระเสื้อเมืองจึงมีความหมายที่ควรเป็นตำแหน่ง ๆ หนึ่ง เพียงแต่ปราชญ์โบราณของเมืองสมมติขึ้นเป็นท้าวจตุคาม ผู้เป็นใหญ่ใน 4 ทิศ
องค์รามเทพ คำว่า ราม มีรากฐานมาจากพระราม ที่หมายถึงพระนารายณ์อวตารลงมาเป็นพระมหากษัตริย์ คำว่าเทพ ก็คือเทวดา นัยความหมายคือเป็นพระมหากษัตริย์ ที่เป็นสมมติเทพเมื่อองค์รามเทพเป็นพระทรงเมือง คำว่าทรงเมืองพ้องกับคำว่า ครองเมือง นั่งเมือง หรือผู้ปกครองบ้านเมือง ซึ่งก็คือเจ้าเมืองหรือพระมหากษัตริย์
เชื่อกันว่าเดิมนั้น องค์จตุคามรามเทพ เป็นกษัตริย์ในสมัยอาณาจักรนครศรีธรรมราช มีพระนามอย่างเป็นทางการว่า พระเจ้าจันทรภาณุ เป็นกษัตริย์พระองค์ที่ 2 ของราชวงศ์ศรีธรรมาโศกราช เชื่อว่ามีพระวรกายเป็นสีเข้ม เป็นกษัตริย์นักรบที่แกร่งกล้า เมื่อสถาปนาอาณาจักรศรีวิชัยได้อย่างมั่นคงแล้ว จึงได้สมัญญานามว่า "ราชันดำแห่งทะเลใต้" หรือมีอีกราชสมัญญานามนึงว่า "พญาพังพกาฬ"  และต่อมาสำเร็จวิชาจตุคามศาสตร์ และทรงบำเพ็ญบุญเพื่อสร้างบารมีอธิษฐานจิต เป็นพระโพธิสัตว์ เพื่อบรรเทาทุกข์แก่มนุษย์ทั้งปวง แต่หากเชื่อกันว่า จตุคามรามเทพ คืออดีตกษัตริย์ศรีวิชัยแล้ว ดังเช่นพระเจ้าวิษณุราชที่ปรากฏในหลักจารึกกรุงศรีวิชัย อยู่ในราว พ.ศ. 1318 ผู้สร้างพระบรมธาตุเมืองนครฯ จะดูขัดแย้งกันเพราะ เป็นยุคสมัยที่ห่างจากพระเจ้าจันทรภาณุ ก่อนถึง 400 ปี
พระบรมธาตุปรากฏชัดว่า มีสององค์ คือองค์จตุคามกับท้าวรามเทพ แต่ภายหลังได้รวมเป็นองค์จตุคามรามเทพเพียงองค์เดียว ก็มิได้ผิดจากหลักศาสตร์ของการสร้าง เฉกเช่นการอธิบายในหลักของตรีมูรติ ของศาสนาฮินดูที่เป็นการรวมกันของมหาเทพทั้ง 3 พระองค์ ดังนั้น จตุคามรามเทพ จึงหมายถึง ดวงพระวิญญาณแห่งอดีตบูรพกษัตริยาธิราชเจ้าผู้มาสถิตย์เป็นผู้คุ้มครองดูแลบ้านเมืองทั้งสี่ทิศทรงฤทธิ์อำนาจอย่างเต็มเปี่ยม ทั้งยังเพียบพร้อมไปด้วยบารมีธรรม 10 ประการ แห่งพระโพธิสัตว์ ผู้มีความเมตตาต่อมนุษย์ผู้ทุกนาม เป็นพระเทวราชโพธิสัตว์
จตุคามรามเทพ มีบริวารเป็นทหารกล้า 4 นาย คือ พญาชิงชัย, พญาหลวงเมือง, พญาสุขุม และพญาโหรา เป็นกำลังหลักในการปราบพราหมณ์ ที่เคยปกครองเมืองอยู่ก่อน  เมื่อได้บ้านเมืองแล้ว ก็ได้สร้างพระบรมธาตุ สถาปนาเมือง 12 นักษัตร หรือกรุงศรีธรรมาโศกราช ฝังรากฐานพระพุทธศาสนาอย่างถาวร จนได้รับเทิดพระเกียรติว่า พญาศรีธรรมาโศกราช หรือ พระเจ้าศรีธรรมาโศกราช
ปัจจุบัน จตุคามรามเทพ ได้รับความนับถืออย่างกว้างขวาง โดยเชื่อว่าทรงฤทธานุภาพในทุก ๆ ด้าน ตามจารึกของชาวศรีวิชัยได้บอกว่า "มีอานุภาพดุจดังพระอาทิตย์และพระจันทร์ ที่ขจัดความมืดมัวในโลก" 
การขออธิษฐานจากพระองค์นั้นทำได้โดยมีเงื่อนไข 3 ประการ
อธิษฐานขอในสิ่งที่เป็นไปได้ โดยไม่ขัดต่อศีลธรรม
เมื่อได้รับสิ่งที่หวังแล้ว ต้องรักษาสัจจะที่ได้ให้ไว้กับพระองค์
ควรจะสร้างกุศลกรรมถวายแด่องค์จตุคามรามเทพ
แต่ที่สำคัญ อย่าลำพังเพียงอธิษฐาน ต้องสร้างกุศลกรรมให้แก่ตนเองให้ครบทุกด้านด้วย คือ ให้ทาน รักษาศีล และบำเพ็ญภาวนา
ภาพลักษณ์ของจตุคามรามเทพ โดยมากจะปรากฏเป็นองค์เทพบุตรในท่านั่ง มี 4 กร ถืออาวุธต่าง ๆ และนายทหาร 4 นาย นั้น จะปรากฏในรูปของหนุมาน 4 กร ถืออาวุธในท่วงท่าต่าง ๆ ทั้งนี้ก็เป็นไปตามศิลปะศรีวิชัย ที่มักสร้างสัญลักษณ์ขึ้นมาแทนความหมายต่าง ๆ
ประวัติ

ในการจัดสร้างรูปเคารพขององค์จตุคามรามเทพ เมื่อปี พ.ศ. 2530 เป็นครั้งแรกในรูปแบบพระผงสุริยัน-จันทรา ดวงตราพญาราหู มีแวดล้อมด้วยพระราหู 8 ตน ตรงกลางมีรูปของเทวรูปประทับนั่ง 2 เศียร 4 กร ทรงเครื่องอาวุธ และผู้สร้างในสมัยนั้นก็ให้ความหมายไว้ว่า คือรูปจำลองสมมติของพระโพธิสัตว์อวโลกิเตศวร เป็นตัวแทนขององค์จตุคามรามเทพ กษัตริย์แห่งกรุงศรีวิชัย
จนกระทั่งในปี พ.ศ. 2538 ทางโหราศาสตร์เกิดสุริยคราส พาดผ่านประเทศไทย ซึ่งเกิดกระแสตื่นตัวไปทั่วประเทศในเรื่องของพระราหูกินเมือง ประชาชนต่างก็หาวัตถุมงคลหาเครื่องรางของขลัง มาแขวนติดตัวเพื่อแก้เคล็ดและสะเดาะเคราะห์ ประกอบกับนิตยสารพระเครื่องกรุงสยาม ได้ลงประวัติการสร้างทำให้มีคนรู้จักบ้าง จึงได้มีการเช่าหากันไปในบางส่วน
ในต้นปี พ.ศ. 2550 จตุคามรามเทพได้รับความนิยมอย่างยิ่ง จนกลายเป็นกระแสในสังคมไทย จากข่าวการพระราชทานเพลิงศพของขุนพันธรักษ์ราชเดช อดีตนายตำรวจมือปราบ ผู้ร่วมการจัดสร้างวัตถุมงคลจตุคามรามเทพรุ่นแรกขึ้นโดยมี พล.ต.ท. สรรเพชร ธรรมาธิกุล เป็นประธานในการจัดสร้าง   ได้มีการสร้าง วัตถุมงคลจตุคามรามเทพ ขึ้นในวัดต่าง ๆ ทั่วประเทศ มีหลายรุ่น พระเกจิหลายองค์ปลุกเสก หลายคนพากันแย่งชิงจนเกิดเป็นเหตุให้ฆาตกรรมกันก็มี และผลจากกระแสนี้ส่งผลให้ วัตถุมงคลจตุคามรามเทพรุ่นแรก ที่ผลิตออกมาในปี พ.ศ. 2530 มีราคาพุ่งไปถึงกว่า 40 ล้านบาท จากเดิมที่มีราคาเพียง 49 บาทเท่านั้น
กระแสความศรัทธาได้พุ่งทะยานขึ้นจากรุ่นสู่รุ่น กลายเป็นพุทธพาณิชย์ และแฟชั่นบูชา ขยายวงกว้างไปทุกชนชั้น วัตถุมงคลจตุคามรามเทพ ได้ถึงจุดความนิยมสูงสุดกลายเป็นวัตถุบูชา ที่ถูกผลิตขึ้นมากมายใกล้หนึ่งพันรุ่น ที่มีการปลุกเสกแบบรายวัน เกือบทุกวัด เกือบทุกแผงพระ และแม้แต่ร้านอาหาร โรงแรม ห้างสรรพสินค้า สถาบัน และองค์กรต่าง ๆ มีการนำวัตถุมงคลจตุคามรามเทพ มาจัดจำหน่ายเชิงพาณิชย์ทั้งการกุศลและไม่ใช่กุศล
สำนักงานเศรษฐกิจการคลัง (สศค.) มีการประเมินมูลค่าเงินหมุนเวียน ของ วัตถุมงคลจตุคามรามเทพ มีมูลค่าสูงถึง 2.2 หมื่นล้านบาท ผลักดันจีดีพีของประเทศ โตขึ้น 0.1-0.2 % ในภาวะเศรษฐกิจซบเซา และทำให้กรมสรรพากร พิจารณาการจัดเก็บภาษีจากการสร้างและเช่าบูชา วัตถุมงคลจตุคามรามเทพ ด้วย
คาถาสำหรับบูชาจตุคามรามเทพ

ตั้งสมาธิให้จิตใจสงบ จากนั้นท่อง (นะโม ตัสสะ ภะคะวะโต อะระหะโต สัมมาสัมพุทธัสสะ) 3 จบ แล้วให้กล่าวตามบทสวดดังต่อไปนี้  "จะตุคามรามะเทวัง โพธิสัตตัง มะหาคุณัง มะหิทธิกัง อะหัง ปูเชมิ สิทธิลาโภ นิรันตะรัง นะโมพุทธายะ" ซึ่งแปลความได้ว่า "ข้าพเจ้าขอบูชา ท้าวจตุคามรามเทพโพธิสัตว์ ผู้มีพระคุณอันยิ่งใหญ่ มีฤทธานุภาพไพศาล ขอความสำเร็จและลาภ จงมีแก่ข้าพเจ้า เป็นนิรันดร"
ดูเพิ่ม

วัตถุมงคล
แหล่งข้อมูลอื่น

ความจริงและความลับแห่งองค์จตุคามรามเทพ เก็บถาวร 2007-03-23 ที่ เวย์แบ็กแมชชีน
พลังธรรม.คอม
| ด ค กเทวดาตามความเชื่อของคนไทย |
| --- | --- | --- |
| เทวดาคติพุทธเถรวาท |  พระพรหม ท้าวสหัมบดีพรหม  ท้าวฆฏิการพรหม  สนังกุมารพรหม  ท้าวสักกะ  ท้าวสุยาม  ท้าวสันดุสิต  ท้าวสุนิมมิต  ท้าววสวัตตี  จตุโลกบาล ท้าวธตรฐ  ท้าววิรุฬหก  ท้าววิรูปักษ์  ท้าวเวสวัณ  พระธรณี  เมขลา  พระสุนทรีวาณี  พระวิศวกรรม  พระพิรุณ  พระปัญจสิขะ  พระมาตุลี  คนธรรพ์  พระอุเทนทราธิราช  |  |
| เทวดาคติฮินดู |  ตรีมูรติ พระศิวะ  พระพรหม  พระวิษณุ  พระคเณศ  พระขันทกุมาร  กามเทพ  พระแม่คงคา  พระปารวตี  ทุรคา  พระสตี  กาลี  พระสุรัสวดี  พระลักษมี  พระภูเทวี  โลกบาล พระอินทร์  พระยม  ท้าวกุเวร  พระอีสาน  พระอัคนี  พระนิรฤติ  พระพาย  นพเคราะห์ พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  พระพลเทพ  |  |
| เทวดาคติพื้นเมืองไทย |  พญาแถน  ท้าวกบิลพรหม  โพสพ  จตุคามรามเทพ  พระภูมิเจ้าที่  พระพนัสบดี  นางกวัก  นางสงกรานต์  แม่ย่านาง  แม่ซื้อ  รุกขเทวดา  ปู่เจ้าสมิงพราย  พระโกญจนาเนศวร์  พระเทวกรรม  ปู่เจ้าเขาเขียว  นิลบรรพตเทพสุดา  ท้าวพรหมรักษ์  พระมหาไชไพรสภ  |  |
| เทพารักษ์ |  พระสยามเทวาธิราช  พระหลักเมือง  พระเสื้อเมือง  พระทรงเมือง  พระกาฬไชยศรี  เจ้าเจตคุปต์  พระเทพบิดร  พระคลัง  เจ้าหอกลอง  พระกำพูฉัตร  พระราชบันฦๅธาร  พระราชมุทธาธร  |  |
ทวีวัฒน์ หุราพันธ์

| ข้อมูลส่วนบุคคล |
| --- | --- |
สัญชาติ:  ไทย
เกิด: 11 เมษายน พ.ศ. 2493 (74 ปี)
ส่วนสูง: 5 ft 8 in (1.73 m)
น้ำหนัก: 128 ปอนด์ (58 กิโลกรัม) (58 กก.)
กีฬา
กีฬา: ฟันดาบสากล
ผู้ฝึกสอน: น.อ.ภูมิ หุราพันธ์ ทองหล่อ ไตรรัตน์
ทวีวัฒน์ หุราพันธ์ (11 เมษายน พ.ศ. 2493 – ) เป็นทั้งอดีตนักกีฬาฟันดาบสากล และเชฟที่มีชื่อเสียงชาวไทย เขาเข้าแข่งขันทั้งประเภทบุคคลและประเภททีม ในรายการเอเป้และเซเบอร์ ที่โอลิมปิกฤดูร้อน 1976 ที่ซึ่งเขาเข้าแข่งขันร่วมกับนักฟันดาบสากลทีมชาติไทย ซึ่งได้แก่ เสน่ห์ เชาว์สุรินทร์ และ สุทธิพงษ์ สันติเทวกุล หลังจากนั้น เขาได้ทำหน้าที่เป็นผู้จัดการในบริษัทการบินไทย จำกัด ซึ่งทางบริษัทได้ส่งตัวเขาไปยังประเทศเดนมาร์กเพื่อฝึกฝนการจัดเตรียมอาหารภาคพื้นทวีป รวมถึงการบริหารจัดการด้านอาหาร ทักษะเหล่านี้เอง ที่ทำให้เขามีโอกาสเดินสายในประเทศฝั่งตะวันตกหลายประเทศ และปัจจุบัน เขาดำรงตำแหน่งผู้บริหารแผนกครัวไคโรสเต็กเฮาส์ ที่นิวยอร์ก สหรัฐ
ทั้งนี้ ทวีวัฒน์ หุราพันธ์ มีลูกชายชื่อ เดชธนา หุราพันธ์ ซึ่งทำงานด้านอาหารเช่นกัน
แหล่งข้อมูลอื่น

กีฬาและสถิติ - Welcome to Olympic Committee Of Thailand เก็บถาวร 2012-09-02 ที่ เวย์แบ็กแมชชีน
ทวีวัฒน์ หุราพันธ์ ที่เฟซบุ๊ก
Linkedin profile[ลิงก์เสีย]
ชาญณรงค์ พรมศรีแก้ว

| ข้อมูลส่วนตัว |
| --- | --- | --- | --- |
วันเกิด:   (2001-04-17) 17 เมษายน ค.ศ. 2001 (23 ปี)
สถานที่เกิด:  จังหวัดยโสธร, ประเทศไทย
ส่วนสูง:  1.73 m (5 ft 8 in)
ตำแหน่ง:  กองกลางตัวรุก, ปีก
ข้อมูลสโมสร
สโมสรปัจจุบัน:  ชลบุรี
หมายเลข:  10
สโมสรเยาวชน
2012–2017:  เมืองทอง ยูไนเต็ด
2017–2018:  ชลบุรี
สโมสรอาชีพ*
| ปี |  ทีม |  ลงเล่น |  (ประตู) |
| 2018– |  ชลบุรี |  66 |  (8) |
| 2020 |  → บ้านบึง (ยืม) |  1 |  (0) |
| 2021–2022 |  → อูนิออน อาดาร์เบ (ยืม) |  14 |  (1) |
ทีมชาติ‡
| 2018 |  ทีมชาติไทย ยู-17 |  4 |  (5) |
| 2019 |  ทีมชาติไทย ยู-19 |  11 |  (3) |
| 2022– |  ทีมชาติไทย ยู-23 |  11 |  (1) |
| 2022– |  ไทย |  14 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 29 มีนาคม พ.ศ. 2565 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 7 มกราคม พ.ศ. 2566
ชาญณรงค์ พรมศรีแก้ว (ชื่อเล่น หนึ่ง; เกิด 17 เมษายน พ.ศ. 2544) เป็นนักฟุตบอลอาชีพชาวไทย ที่เล่นในตำแหน่งกองกลางตัวรุกให้กับสโมสรชลบุรี และทีมชาติไทย
ในปี พ.ศ. 2565 เขาติดทีมชาติไทยชุดใหญ่ครั้งแรก และลงเล่นเป็นตัวจริงสามารถทำประตูแรกให้กับไทยนำ ทีมชาติตรินิแดดแอนโตเบโก ไป 1 ประตู ในนาทีที่ 20 และยังเป็นประตูแรกของตนเองในนามทีมชาติชุดใหญ่อีกด้วย
ระดับสโมสร > ชลบุรี

ชาญณรงค์เรียนรู้การเล่นฟุตบอลในทีมเยาวชนของสโมสรฟุตบอลชลบุรีในไทยลีก จนถึงสิ้นปี พ.ศ. 2561 เขาเล่นเป็นตัวหลักในทีมบีซึ่งเล่นในไทยลีก 4 โซนภาคตะวันออก ในปี พ.ศ. 2561 เขาลงเล่น 4 นัดให้กับทีมชุดใหญ่ ในปี พ.ศ. 2562 เขาได้เซ็นสัญญาอาชีพฉบับแรกที่นี่ เขาลงเล่น 3 นัดให้กับทีมชุดใหญ่ในไทยลีก ฤดูกาล 2562 ตั้งแต่เดือนมกราคม ปี พ.ศ. 2563 ถึงมิถุนายน พ.ศ. 2563 เขาถูกยืมตัวไปยัง สโมสรฟุตบอลบ้านบึงในไทยลีก 3 ซึ่งตั้งอยู่ในจังหวัดชลบุรีด้วย เขากลับมาที่ชลบุรี เอฟซี ในเดือนกรกฎาคม ปีเดียวกัน
ระดับสโมสร > อูนิโอน อาดาร์เบ

เมื่อวันที่ 27 กรกฎาคม พ.ศ. 2564 ชาญณรงค์ย้ายไปสเปนโดยยืมตัวไปเล่นให้กับสโมสร อูนิออน อาดาร์เบ ในเซกุนดา ดิบิซิออนเอร์ เรเฟฟ (ดิวิชั่น 4) ที่ตั้งอยู่ในกรุงมาดริด
สถิติ > ประตูในนามทีมชาติ

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 1. | 25 กันยายน 2565 | สนามกีฬาสมโภชเชียงใหม่ 700 ปี, เชียงใหม่, ประเทศไทย |  ตรินิแดดและโตเบโก | 1–0 | 2–1 | ฟุตบอลชิงถ้วยพระราชทานคิงส์คัพ ครั้งที่ 48 |
เกียรติประวัติ > ทีมชาติ

ฟุตบอลชิงแชมป์แห่งชาติอาเซียน (1): 2565
ตำบลน้ำหัก

| ตำบลน้ำหัก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nam Hak
ประเทศ: ไทย
จังหวัด: สุราษฎร์ธานี
อำเภอ: คีรีรัฐนิคม
พื้นที่
 • ทั้งหมด: 77.14 ตร.กม. (29.78 ตร.ไมล์)
ประชากร (2561)
 • ทั้งหมด: 4,556 คน
 • ความหนาแน่น: 59.77 คน/ตร.กม. (154.8 คน/ตร.ไมล์)
รหัสไปรษณีย์ : 84180
รหัสภูมิศาสตร์: 840803
 ส่วนหนึ่งของสารานุกรมประเทศไทย
ตำบลน้ำหัก เป็นตำบลในอำเภอคีรีรัฐนิคม จังหวัดสุราษฎร์ธานี
ประวัติ

บ้านน้ำหักตั้งอยู่สองริมฝั่งคลองยัน อำเภอท่าขนอน(อำเภอคีรีรัฐนิคม)ประชาชนทำสวนผลไม้ และทำนา ปี พ.ศ. 2485 แบ่งการปกครองออกเป็น 8 หมู่บ้าน
ชาร์ล กรอสเวเนอร์

ชาร์ล กรอสเวเนอร์ (อังกฤษ: Charles Grosvenor เกิดเมื่อวันที่ 2 มิถุนายน ค.ศ.1952) เป็นผู้กำกับภาพยนตร์ชาวอเมริกัน
งานช่วงแรก

เขาเคยอยู่ที่ Hillsdale, New Jersey แล้วย้ายไปอยู่ Los Angeles ในปี 1978 เพื่อทำงานแอนิเมชั่น เขาได้งานแรกที่ Hanna-Barbera ในการออกแบบเรื่องThe Buford Files. หลังจากนั้นเขาได้ทำงานหลายปีโดยมีการ์ตูนดังที่มีชื่อว่า Richie Rich และ The Smurfs.
ผลงาน > รายการโทรทัศน์

| ปี | เรื่อง | Notes |
| --- | --- | --- |
| 1978-1979 | Godzilla | layout artist |
| 1980 | The Richie Rich/Scooby-Doo Show | layout artist/character designer |
| 1981-1986 | The Smurfs | layout artist/story director/associate producer |
| 1981 | The Kwicky Koala Show | layout artist |
| 1982 | Pac-Man | layout artist |
| 1983 | The Dukes | layout supervisor |
| 1983 | The New Scooby and Scrappy-Doo Show | layout supervisor |
| 1985 | The 13 Ghosts of Scooby-Doo | layout supervisor |
| 1985 | Galtar and the Golden Lance | layout supervisor |
| 1985 | The Jetsons | layout supervisor |
| 1985 | Snorks | layout supervisor |
| 1985-1986 | Paw Paws | layout supervisor |
| 1986 | Yogi's Treasure Hunt | associate producer |
| 1987 | Popeye and Son | story director/key layout artist/producer |
| 1989 | Fantastic Max | storyboard artist/producer |
| 1989 | The Further Adventures of SuperTed | storyboard artist/producer |
| 1994 | Animaniacs | storyboard artist |
| 1994 | Beavis and Butt-Head | storyboard artist |
| 1995 | The Pink Panther | director/producer |
| 1998 | Mad Jack the Pirate | storyboard artist/layout designer |
| 2000 | Capertown Cops | storyboard artist |
| 2007-2008 | The Land Before Time | producer |
| 2009 | Curious George | storyboard artist |
| 2009 | Angelina Ballerina: The Next Steps | storyboard artist |
| 2010-2011 | Bob the Builder | storyboard artist |
| 2012-2013 | Peter Rabbit | storyboards |
| 2012–ปัจจุบัน | Doc McStuffins | storyboard artist |
ผลงาน > ภาพยนตร์

| ปี | เรื่อง | Notes |
| --- | --- | --- |
| 1986 | GoBots: Battle of the Rock Lords | layout supervisor |
| 1988 | The Good, the Bad, and Huckleberry Hound | story director/producer |
| 1993 | Once Upon a Forest | director/storyboard artist |
| 1997 | Babes in Toyland | director/storyboard artist |
| 1997 | The Land Before Time V: The Mysterious Island | director/producer |
| 1998 | The Land Before Time VI: The Secret of Saurus Rock | director/producer |
| 2000 | The Land Before Time VII: The Stone of Cold Fire | director/producer |
| 2001 | The Land Before Time VIII: The Big Freeze | director/producer |
| 2002 | The Land Before Time IX: Journey to Big Water | director/producer |
| 2003 | The Land Before Time X: The Great Longneck Migration | director/producer |
| 2005 | The Land Before Time XI: Invasion of the Tinysauruses | director/producer |
| 2007 | The Land Before Time XII: The Great Day of the Flyers | director/producer |
| 2007 | The Land Before Time XIII: The Wisdom of Friends | producer |
แหล่งข้อมูลอื่น

Charles Grosvenor ที่อินเทอร์เน็ตมูวีเดตาเบส
ญาบิร

| อะบูมูซา ญาบิร บินฮัยยาน |
| --- | --- |
15th century European portrait of "Geber", Codici Ashburnhamiani 1166, Biblioteca Medicea Laurenziana, Florence
เกิด: ค.ศ. 721 รัฐเคาะลีฟะฮ์อุมัยยะฮ์
เสียชีวิต: ค.ศ. 815 เมืองกูฟะหฺ ประเทศอิรัก
สัญชาติ: อาหรับ
ชื่ออื่น: ญาบิร หรือ  เกเบอร์ (Geber)
ผลงานเด่น: ตำราชื่อ Kitab al-Kimya, Kitab al-Sab'een ซึ่งแปลเป็นภาษาอื่นหลายภาษา เช่น ภาษาลาติน ภาษาฮีบรู ภาษาอังกฤษ ภาษาเยอรมัน ภาษาฝรั่งเศส
ตำแหน่ง: นักเคมี
หมวดหมู่:นักเคมี
อะบูมูซา ญาบิร บินฮัยยาน ที่ชาวตะวันตกเรียกว่า เกเบอร์ (Geber) ขึ้นชื่อลือชาว่าเป็นบิดาแห่งเคมี ท่านเป็นนักเคมีที่ยิ่งใหญ่มาก ตำราชื่อ Kitab al-Kimya, Kitab al-Sab'een เป็นตำราถูกแปลเป็นภาษาของยุโรปหลายภาษา เช่น ภาษาลาติน ภาษาฮีบรู ภาษาอังกฤษ ภาษาเยอรมัน ภาษาฝรั่งเศส มีอิทธิผลต่อนักเคมีชาวยุโรปต่อมาอีกหลายศตวรรษ
ญาบิร บินฮัยยานเกิดราวปี ค.ศ. 721 และเสียชีวิตในเมืองกูฟะหฺ ประเทศอิรักราวปี ค.ศ. 815 (บ้างก็ว่า 803) หลังจากเกิดมาได้ไม่นาน บิดาของเขา ซึ่งพัวพันกับการก่อกบฏล้มรัฐเคาะลีฟะฮ์อุมัยยะฮ์ ก็ถูกประหารชีวิต ญาบิรถูกส่งไปแผ่นดินอาระเบีย ที่นั่นเขาได้เข้านับถือมัซฮับชีอะหฺ และเข้าสมัครเป็นลูกศิษย์ของอิมามญะอฺฟัร อัศศอดิก ในเมืองมะดีนะหฺ เนื่องจากท่านมีความสนใจในเรื่องเคมีและคณิตศาสตร์เป็นทุนเดิม อิมามญะอฺฟัรจึงประสิทธิ์ประสาทวิชาของนบีมุฮัมมัดที่ไม่เคยเผยแพร่ให้ใครมาก่อนแก่ญาบิร จนได้กลายเป็นนักวิทยาศาสตร์ที่เด่นที่สุดในสมัยนั้น และภายหลังได้กลายเป็นนักเคมีแห่งราชสำนักของฮารูน อัรรอชีด
ญาบิร บินฮัยยานได้แต่งหนังสือและบทบันทึกเกี่ยวกับเคมี และวิทยาศาสตร์รวมทั้งหมดราว 2,000 เล่ม ในวิทยาการต่าง ๆ รวมทั้งแผนที่ ซึ่งส่วนหนึ่งเป็นบันทึกข้อมูลที่เขาเรียนรู้มาจากท่านอิมามญะอฺฟัร และส่วนหนึ่งแปลจากภาษาสันสกฤต ชาวยุโรปได้เริ่มแปลหนังสือของเขาเป็นภาษาละตินในช่วงคริสต์ศตวรรษที่ 11 และ 13 หลายเล่ม และเป็นที่ยอมรับว่าเป็นหนังสือที่เขียนได้ดีมาก และกว่าจะหาผู้ที่เขียนได้เทียมเท่าก็อีก 8 ศตวรรษต่อมา
แม้ว่าเขาจะลือชื่อว่าเป็นบิดาแห่งแห่งนักเคมีอาหรับเปอร์เซีย แต่นักวิชาการเชื่อว่า บุคคลที่อยู่เบื้องหลังเขาก็คือยอดอัจฉริยะ นั่นคือท่านอิมามญะอฺฟัร ผู้เป็นปรมาจารย์
ตำราและการแปล

M. Berthelot: La chimie au moyen age (vol. 3,L'alehimie arabe, Paris,1893. The Arabic text of a few of Jabir's writings is edited by Octave Houdas. French translation, p. 126-224. See E. J.Holmyard's criticism in Isis, XI, 479-499, 1924).
Ernst Darmstaedter: Die Alehemie des Geber (212 p., 10pl.; Berlin, 1922. German translation of the Latin treatises ascribed to Geber;reviewed by J. Ruska in Isis, V, 451-455, concluding that these Latin treatisesare apocryphal); Liber misericordiae Geber. Eine lateinisehe ubersetzung desgrosseren Kitab al-rahma (Archive fur Gesehichte der Medizin, vol. 17,181-197, 1925; Isis, VIII, 737).
ถนนบางขุนนนท์

ถนนบางขุนนนท์
ถนนบางขุนนนท์ ตั้งอยู่ในแขวงบางขุนนนท์ เขตบางกอกน้อย กรุงเทพมหานคร เริ่มตั้งแต่แยกบางขุนนนท์ที่ตัดกับถนนจรัญสนิทวงศ์ ตัดกับคลองชักพระ จากนั้นเชื่อมต่อกับถนนชัยพฤกษ์
แต่เดิมบริเวณถนนบางขุนนนท์เป็นพื้นที่สวนมานาน ถือเป็นสวนผลไม้ที่มีชื่อเสียงในกรุงเทพมหานครโดยเฉพาะทุเรียน
ต้นถนนบางขุนนนท์เป็นที่ตั้งของตลาดบางขุนนนท์ ขายทั้งของสด ของแห้ง อาหารการกินต่าง ๆ รวมถึงข้าวของเครื่องใช้นานาชนิด ตลอดสองข้างทางบนถนนบางขุนนนท์ มีร้านรวงเรียงราย รวมถึงมีร้านอาหาร โดยเฉพาะมีร้านก๋วยเตี๋ยวจำนวนมากจนได้ชื่อว่าเป็น "ถนนเส้นก๋วยเตี๋ยว" เช่น ร้านก๋วยเตี๋ยวเครื่องในหมูใบตำลึงตั้งอยู่เชิงสะพานชักพระ ตรงข้ามกรมบังคับคดี ที่ร้านนี้ขึ้นมาบนบกเมื่อ พ.ศ. 2510 ก๋วยเตี๋ยวตำลึงนายอ้วนบางขุนนนท์ เดิมพายเรือขายในคลองชักพระ จนเมื่อ พ.ศ. 2519 ได้เริ่มมาเปิดตึกขาย
นอกจากนั้นยังเป็นที่ตั้งของวัดหลายวัด ได้แก่ วัดใหม่ (ยายแป้น) วัดศรีสุดาราม วัดบางขุนนนท์ วัดภาวนาภิรตาราม และวัดเจ้าอาม
ถนนบางขุนนนท์มีรถประจำทางสายที่ผ่านคือ 57 และ 79 และยังมีบริการรถสองแถวเล็กวิ่ง บริเวณแยกบางขุนนนท์เป็นที่ตั้งของสถานีบางขุนนนท์หนึ่งในสถานีสายสีน้ำเงิน ช่วงเตาปูน–ท่าพระ และในอนาคตรถไฟฟ้าสายสีนํ้าเงินสถานีบางขุนนนท์เชื่อมต่อกับรถไฟฟ้าสายสีส้มช่วงตะวันตก บางขุนนนท์-ศูนย์วัฒนธรรมแห่งประเทศไทย สามารถเปลี่ยนไปใช้บริการรถไฟฟ้าสายสีส้มตะวันตกได้ และรถไฟฟ้าชานเมือง สายนครวิถี เชื่อมต่อกับรถไฟฟ้าทั้ง 2 สาย สามารถเปลี่ยนไปใช้บริการรถไฟฟ้าชานเมือง สายนครวิถีได้
ซอ อี-ซุก

| ซอ อี-ซุก |
| --- | --- |
서이숙
ซอ อี-ซุก ในปี ค.ศ. 2021
เกิด:  (1966-12-06) 6 ธันวาคม ค.ศ. 1966 (57 ปี) อำเภอย็อนช็อน, จังหวัดคย็องกี, ประเทศเกาหลีใต้
ศิษย์เก่า: มหาวิทยาลัยจุงอัง
อาชีพ: นักแสดง
ปีปฏิบัติงาน: 1987–ปัจจุบัน
ตัวแทน: Quantum E&M
บิดามารดา: Seo Bok-dong (มารดา)

ชื่อเกาหลี
ฮันกึล: 서이숙
ฮันจา: 徐梨淑
อาร์อาร์: Seo I-Suk 
เอ็มอาร์: Sŏ Isuk 
 
เว็บไซต์: Seo Yi-sook Official Website
ซอ อี-ซุก (เกาหลี: 서이숙; ฮันจา: 徐梨淑; เกิดวันที่ 6 ธันวาคม 1966) เป็นนักแสดงชาวเกาหลีใต้ มีผลงานการแสดงส่วนใหญ่ในบทบาทสมทบทางละครโทรทัศน์และภาพยนตร์ เธอเป็นที่รู้จักจากละครเรื่อง กีซึงนัง จอมนางสองแผ่นดิน (2013–2014), ฮงกิลดอง จอมโจรโดนใจ (2017), รอรักโรงแรมพันปี (2019), หลังภาพแห่งความสุข (2020), สตาร์ทอัพ (2020), ฉันจะปั้นราชินี (2023) และ แม่ดี แม่ร้าย (2023)
ซอ อี-ซุก เริ่มต้นอาชีพนักแสดงในปี ค.ศ.1986 จากการเป็นนักแสดงละครเวทีในโรงละครแห่งหนึ่งในเมืองซูว็อน และได้รับรางวัลนักแสดงหน้าใหม่ยอดเยี่ยมจากเทศกาลละครเวทีเกาหลีในปีดังกล่าว ต่อมาเธอได้รับรางวัลการแสดงยอดเยี่ยมจากเทศกาลโรงละครนานาชาติ ในปี ค.ศ. 1987 ก่อนจะย้ายไปแสดงให้กับโรงละครมีชู ในปี ค.ศ. 1989 และมีโอกาสได้แสดงละครเพลงในปี ค.ศ. 1990
หลังจากสร้างชื่อจากการแสดงละครเวที เธอจึงได้มีโอกาสแสดงละครโทรทัศน์เป็นครั้งแรกในปี ค.ศ. 2010 ด้วยการรับบทเป็นจักรพรรดินีมย็องซ็อง ในละครเรื่อง เจจุงวอน ตำนานแพทย์แห่งโชซอน ตามมาด้วย คู่ฟัด สะบัดแผ่นดิน (2011), ยอดเชฟสาว หัวใจทรนง (2012) โดยในปี 2013 เธอมีผลงานการแสดงละครโทรทัศน์มากถึง 7 เรื่อง รวมถึงเรื่อง โซยง จอมนางสะท้านแผ่นดิน, วุ่นรักทายาทพันล้าน และ การรับบท นางกำนัลของจักรพรรดินีต๋าน่าชื่อหลี่ ในเรื่อง กีซึงนัง จอมนางสองแผ่นดิน
ผลงานการแสดง > ละครโทรทัศน์

| ปี | เรื่อง> ภาษาไทย | เรื่อง> ภาษาเกาหลี | บท | หมายเหตุ | Ref> .Ref. |
| --- | --- | --- | --- | --- | --- |
| 2023 | แม่ดี แม่ร้าย | 나쁜엄마 | คุณนายพัก |  |  |
| 2022 | ใต้ร่มราชินี | 슈룹 | อดีตมเหสียุน |  |  |
| 2022 | นายซุปตาร์กับพีอาร์ยืนหนึ่ง | 별똥별 | นักแสดงสังกัดสตาร์ฟอร์ซ เอนเตอร์เทนเมนต์ | รับเชิญ |  |
| 2020 | โน้ตรักทำนองหวาน | 도도솔솔라라솔 | โช ยูน-ชิล |  |  |
| 2020 | สตาร์ทอัพ | 스타트업 | ยูน ซ็อน-ฮัก |  |  |
| 2020 | หลังภาพแห่งความสุข | 부부의 세계 | ภรรยาของประธานชเว | รับเชิญ |  |
| 2020 | ฆาตกรรมศักดิ์สิทธิ์ | 아무도 모른다 | โม ซู-จ็อง | รับเชิญ |  |
| 2020 | เวลคัมทูไลฟ์ | 웰컴2라이프 | ชิน จ็อง-ฮเย | รับเชิญ |  |
| 2019 | รอรักโรงแรมพันปี | 호텔 델루나 | เจ้าแม่มั่วโกว | แสดง 6 ร่าง |  |
| 2019 | เดอะ แบงเกอร์ | 더 뱅커 | โด จ็อง-ชา |  |  |
| 2019 | มายลอว์เยอร์, มิสเตอร์โช ปี 2 | 동네변호사 조들호 | ชิน มี-ซุก |  |  |
| 2018 | สายลับสุดโหดเปิดโหมดพี่เลี้ยง | 내 뒤에 테리우스 | คว็อน ย็อง-ซิล |  |  |
| 2018 | แม่ รักนี้ผูกพันด้วยหัวใจ | 마더 | คุณนายรา |  |  |
| 2017 | อดีตรักพัดหวน | 다시 만난 세계 | แม่ของจ็อง-วอน | รับเชิญ |  |
| 2017 | แบดธิฟ, กู้ดธิฟ | 도둑놈, 도둑님 | ฮง มี-แอ |  |  |
| 2017 | ฮงกิลดอง จอมโจรโดนใจ | 역적: 백성을 훔친 도적 | คุณหญิงโช |  |  |
| 2016—2017 | รักครั้งแรก...อีกครั้งก็เป็นเธอ | 다시, 첫사랑 | คิม ย็อง-ซุก |  |  |
| 2016 | เดอะมาสเตอร์ออฟรีเวนจ์ | 마스터-국수의 신 | ซ็อล มี-ชา |  |  |
| 2016 | แฮปปี้ โฮม | 가화만사성 | ชัง คย็อง-อก |  |  |
| 2015–2016 | 6 มังกรกำเนิดโชซอน | 육룡이 나르샤 | มโย-ซัง |  |  |
| 2015 | อันไคนด์เลดีส์ | 착하지 않은 여자들 | นา ฮย็อน-แอ |  |  |
| 2015 | ใจสัมผัสรัก | 하트 투 하트 | จิตแพทย์ อ็อม กี-ชุน |  |  |
| 2014 | อัศวินรัตติกาล | 야경꾼 일지 | พระราชินี จ็อง-ซู |  |  |
| 2014 | มายเดียร์แคท | 고양이는 있다 | ฮง ซุน-จา |  |  |
| 2013–2014 | สายลับน้องใหม่ สไตล์กังนัม | 너희들은 포위됐다 | คัง ซ็อก-ซุน |  |  |
| 2013–2014 | กีซึงนัง จอมนางสองแผ่นดิน | 기황후 | นางกำนัลซอ (นางกำนัลคนสนิทของจักรพรรดินีต๋าน่าชื่อหลี่) |  |  |
| 2013 | เล่ห์รักฉบับคนข้างห้อง | 네 이웃의 아내 | ฮา ซ็อง-อิน |  |  |
| 2013 | วุ่นรักทายาทพันล้าน | 왕관을 쓰려는 자, 그 무게를 견뎌라 – 상속자들 | แม่ของ อี ฮโย-ชิน |  |  |
| 2013 | ซูแบคยัง จอมนางเจ้าบัลลังก์ | 제왕의 딸 수백향 | ยง-กู | รับเชิญ |  |
| 2013 | 14 วันขอให้ฉันปกป้องหัวใจเธอ | 투윅스 | หญิงใบ้ | รับเชิญ (ตอนที่ 4) |  |
| 2013 | โซยง จอมนางสะท้านแผ่นดิน | 궁중잔혹사 – 꽃들의 전쟁 | ซ็อล-ชุก |  |  |
| 2013 | Pure Love | 일말의 순정 | Ma Eun-hee |  |  |
| 2012 | ยอดเชฟสาว หัวใจทรนง | 신들의 만찬 | โน ย็อง-ชิม |  |  |
| 2011 | อินซู จอมนางราชินี | 인수대비 | นางกำนัลพัก |  |  |
| 2011 | คู่ฟัดสะบัดแผ่นดิน | 짝패 | คึน-นย็อน |  |  |
| 2010 | เจจุงวอน ตำนานแพทย์แห่งโชซอน | 제중원 | จักรพรรดินีมย็องซ็อง |  |  |
ผลงานการแสดง > ซีรีย์ ระบบสตรีมมิง

| ปี | เรื่อง> ชื่อเรื่องภาษาไทย | เรื่อง> ชื่อเรื่องภาษาเกาหลี | บท | ช่องทาง | Ref> .Ref. |
| --- | --- | --- | --- | --- | --- |
| 2022 | วิทยาลัยตำรวจวุ่นรัก | 너와 나의 경찰수업 | Kim Soon-young | ดิสนีย์+ |  |
| 2023 | ฉันจะปั้นราชินี | 퀸메이커 | Son Young-sim | เน็ตฟลิกซ์ |  |
ถนนบางแค

ถนนบางแค
ถนนบางแค (อักษรโรมัน: Thanon Bang Khae) เป็นถนนในฝั่งธนบุรี กรุงเทพมหานคร เดิมมีชื่อเรียกว่า "ถนนสุขาภิบาล 1" และ "ถนนบางแค-บางบอน" เริ่มต้นจากถนนเพชรเกษมช่วงแยกบางแคในท้องที่แขวงบางแค เขตบางแค ไปทางทิศใต้ ตัดกับถนนกัลปพฤกษ์ ไปสิ้นสุดที่สะพานข้ามคลองบางโคลัดซึ่งเป็นคลองที่แบ่งเขตระหว่างเขตบางแคกับเขตบางบอน ซึ่งจากจุดนี้ไปก็จะเป็นถนนบางบอน 1
ถอบแถบทะเล

| Derris trifoliata |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Derris
สปีชีส์:: D.  trifoliata
ชื่อทวินาม
Derris trifoliata Lour.

ชื่อพ้อง
 Deguelia trifoliata (Lour.) Taub.  Derris uliginosa (Willd.) Benth.  Pongamia uliginosa (Willd.) DC.  Robinia uliginosa Willd.
ถอบแถบทะเล (ชื่อวิทยาศาสตร์: Derris trifoliata) ชื่ออื่น ๆ ได้แก่ ถอบแถบน้ำ ผักแถบ เป็นไม้เลื้อยในวงศ์ถั่ว เลื้อยเกี่ยวพันไปตามต้นไม้หรือทอดไปตามพื้นดิน เปลือกต้นสีเทาดำหรือน้ำตาล มีปุ่มสีขาวขนาดเล็ก ใบเป็นใบประกอบแบบขนนก ใบเรียบเป็นมัน ท้องใบสีเขียวอ่อนกว่าอีกด้านหนึ่ง ดอกเป็นดอกช่อออกตามง่ามใบ ดอกสีขาว ผลเป็นผลเดี่ยว รูปร่างเป็นฝักแบน ผิวเรียบ สีเขียวอ่อน รากและใบใช้เป็นยาระบาย แก้พิษตานซาง ขับเสมหะ สารในกลุ่มโรทีนอยด์ที่ชื่อ 6aα,12aα-12a-hydroxyelliptone พบได้ที่ก้านของ D. trifoliata. เป็นพืชที่รับประทานได้ ใบรับประทานเป็นผักกับข้าวยำ
แหล่งข้อมูลอื่น

มัณฑนา นวลเจริญ (2009). สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่ (2 ed.). กทม.: สำนักงานปลัดกระทรวงทรัพยากรธรรมชาติและสิ่งแวดล้อม. p. 47. ISBN 978-974-286-652-5.
| --- | --- |
การแยกแยะหน่วยอนุกรมวิธาน:  Wikidata: Q4918856  Wikispecies: Derris trifoliata  APDB: 66703  EoL: 686038  FNA: 200012093  FoC: 200012093  GBIF: 5350336  GRIN: 13555  iNaturalist: 354252  IPNI: 491450-1  IRMNG: 11015328  ITIS: 506335  NCBI: 185716  Plant List: ild-4542  PLANTS: DETR5  POWO: urn:lsid:ipni.org:names:491450-1  Tropicos: 13018261